Σάλο προκαλεί το αντισιωνιστικό παραλήρημα του υποψήφιου περιφερειάρχη δυτικής Μακεδονίας, Θόδωρου Καρυπίδη και οι αναφορές του στην προσωπική του σελίδα στο Facebook.



Στην ανάρτησή του με τίτλο «Η σημασία των λέξεων και των ονομάτων», ο κ. Καρυπίδης επιδίδεται σε μια άνευ προηγουμένου αντισιωνιστική επίθεση φτάνοντας στο σημείο να υποστηρίζει ότι το όνομα της ΝΕΡΙΤ είναι εβραϊκό κατηγορώντας μάλιστα τον πρωθυπουργό ότι «ανάβει ένα - ένα τα κεριά στην επτάλοφη λυχνία των Εβραίων».



Στον παραληρηματικό του λόγο ο κ. Καρυπίδης επιτίθεται και προσωπικά στον πρωθυπουργό για το θέμα της Νέας Ελληνικής Τηλεόρασης λέγοντας χαρακτηριστικά ότι «ο κ. Σαμαράς ανάβει τα κεριά στη λυχνία των Εβραίων και βάζει φωτιά στην Ελλάδα μετά την επίσκεψή του στη συναγωγή της Θεσσαλονίκης και οργανώνει νέα Χάνουκα κατά των Ελλήνων».



Οι νέες προκλητικές δηλώσεις Καρυπίδη προκαλούν αίσθηση στην Κουμουνδούρου που καλείται να δώσει εξηγήσεις και να πάρει αποφάσεις σχετικά με την παραμονή του στις λίστες των υποψηφίων για την Περιφέρεια.



Η ανάρτηση του Θ. Καρυπίδη στο Facebook έχει εξής:

